ফ্লিপকার্টের ফেস্টিভ ধামাকায় চলছে জিনিসপত্রের উপরে ব্যাপক ছাড়। তার মধ্যে রয়েছে নোকিয়া ৬.১ প্লাসও। 
এই স্মার্টফোনটি আজ অর্থাৎ ২৭ অক্টোবর ফ্লিপকার্টে পাওয়া যাচ্ছে মাত্র ৯৯৯ টাকায়। তবে এর জন্য আপনার পুরনো স্মার্টফোনটির সঙ্গে এক্সচেঞ্জ করতে হবে। এমনই জানা গিয়েছে এক সর্বভারতীয় সংবাদমাধ্যম থেকে। 
নোকিয়াকে আবার বাজারে পাকাপাকি ভাবে ফিরিয়ে আনতে এই স্মার্টফোনের ভূমিকা অনেকটাই। ডুয়াল ক্যামেরা ও প্রিমিয়াম গ্লাস ডিজাইন এই স্মার্টফোনের বিশেষ ফিচার। এই ফোনের আসল দাম ১৫,৯৯৯ টাকা।
কীভাবে এই স্মার্টফোন ৯৯৯ টাকায় কেনা যাবে ফ্লিপকার্ট থেকে? 
প্রথমে ফ্লিপকার্টের ওয়েবসাইটে যান। সার্চ অপশন গিয়ে ‘নোকিয়া ৬.১ প্লাস’ লিখে সার্চ করুন। এর পরেই রং বেছে নিন। পুরনো স্মার্টফোনের সঙ্গে এক্সচেঞ্জ করে অ্যাক্সিস ব্যাঙ্কের ক্রেডিট বা ডেবিট কার্ড দিয়ে পে করুন।
এই ফোনের বিশেষ ফিচার হল এর ১৬ মেগাপিক্সেল ফ্রন্ট ক্যামেরা।